cyanic-selkie/wikianc huggingface dataset:
ดอกซีไซคลีน
การศึกษาวิจัย
นอกจากที่กล่าวมาดังข้างต้น ดอกซีไซคลีนยังถูกนำมาใช้ในการศึกษา "tet-on" (การแสดงออกของยีนที่ถูกกระตุ้นโดยดอกซีไซคลีน) และ "tet-off" (การแสดงออกของยีนที่ถูกยับยั้งไว้โดยดอกซีไซคลีน) ซึ่งเป็นการศึกษาการถอดรหัสพันธุกรรมที่ถูกควบคุมโดยเตตราไซคลีน (Tetracycline-controlled transcriptional activation) เพื่อควบคุมการแสดงออกของยีนทรานส์ในจุลชีพและเซลล์เพาะเลี้ยง ซึ่งการใช้ดอกซีไซคลีนในการศึกษาทดลองดังกล่าวจะมีความคงตัวมากกว่าการใช้เตตราไซคลีน
การศึกษาทดลองอื่น ๆ ที่มีการใช้ดอกซีไซคลีน ได้แก่:
การใช้ดอกซีไซคลีนเป็นตัวทำปฏิกิริยา
ดอกซีไซคลีนและยาปฏิชีวนะชนิดอื่น ๆ ในกลุ่มเตตราไซคลีนมักถูกนำมาใช้เป็นมักถูกนำมาใชเป็นตัวทำปฏิกิริยาทั้งการศึกษาวิจัยด้านชีวการแพทย์ที่เกี่ยวข้องกับแบคทีเรียทั้งนอก (in vitro) และในร่างกายมนุษย์ (in vivo) รวมไปถึงการศึกษาในจุลชีพและเซลล์ยูคาริโอตอื่น ๆ ที่สามารถเหนี่ยวนำให้เกิดการแสดงออกของโปรตีนโดยการใช้วิธีการการควบคุมการถอดรหัสพันธุกรรมด้วยเตตราไซคลีน (Tetracycline-controlled transcriptional activation) กลไกการออกฤทธิ์ต้านเชื้อแบคทีเรียของยากลุ่มเตตราไซคลีนอาศัยการรบกวนการแปรรหัสพันธุกรรมของโปรตีนในแบคทีเรีย ซึ่งจะทำลายความสามารถในการเจริญและซ่อมแซมตัวเองจุลินทรีย์ดังกล่าว อย่างไรก็ตาม การยับยั้งการแปรรหัสพันธุกรรมโปรตีนในไมโทคอนเดรียของเซลล์ยูคาริโอตที่ใช้ในการทดลองจะส่งผลให้ระบบเมแทบอลิซึมทำงานผิดพลาด และนำไปสู่ผลกระทบที่อาจสร้างความเสียหายกับผลการทดลองได้ นอกจากนี้ บางการศึกษายังพบว่า ดอกซีไซคลีนอาจมีฤทธิ์ในการต้านมะเร็งบางชนิดได้
สังคมและวัฒนธรรม
หลังจากสิทธิบัตรยาดอกซีไซคลินของไฟเซอร์สิ้นสุดลง บริษัทยาและเคมีภัณฑ์หลายบริษัทได้ทำการผลิตดอกซีไซคลีนภายใต้ชื่อการค้าที่แตกต่างกันออกสู่ตลาดยาเป็นจำนวนมาก และมีการใช้ยาปฏิชีวนะชนิดนี้กันอย่างแพร่หลายทั่วโลก ในปัจจุบัน ดอกซีไซคลีนถูกจัดให้เป็นหนึ่งในยาสำคัญของรายการยาที่จำเป็นขององค์การอนามัยโลก (World Health Organization's List of Essential Medicines) ซึ่งเป็นรายการยาที่มีประสิทธิภาพและความปลอดภัยสูงและมีความสำคัญเป็นลำดับแรกของระบบสุขภาพพื้นฐานของประชาชนในประเทศต่าง ๆ และมีราคาถูก โดยราคาสำหรับการขายส่งในประเทศกำลังพัฒนานั้นมีมูลค่าประมาณ 0.01–0.04 ดอลลาร์สหรัฐต่อแคปซูล
ยูซูรุ ฮานีว
ยูซูรุ ฮานีว (羽生 結弦 (Hanyū Yuzuru)) นักสเก็ตลีลาชาวญี่ปุ่น เขาเป็นแชมป์เหรียญทองโอลิมปิกสองสมัย (2014, 2018) แชมป์แชมป์โลกสองสมัย (2014, 2017) แชมป์กร็องปรีไฟนอลสี่ปีซ้อน (2013–2016) แชมป์แชมป์สี่ทวีป (2020) เป็นแชมป์เยาวชนโลกหนึ่งสมัย (2010) และเป็นแชมป์ประเทศญี่ปุ่นหกปี (2012–2015, 2020,2021) นอกจากนี้ ฮานีวได้รับมอบเหรียญเกียรติยศแพรแถบม่วงจากรัฐบาลญี่ปุ่นในปี 2014
สื่อหลายสำนักอาทิ The New York Times, Washington Post และ Japan Times ยกย่องเขาเป็นนักสเกตลีลาที่ยิ่งใหญ่ที่สุดตลอดกาล  ฮานีวเป็นนักสเก็ตลีลาที่ทำลายสถิติโลกถึง 19 ครั้ง ซึ่งเป็นจำนวนมากที่สุดในประเภทเดี่ยวตั้งแต่มีระบบคะแนน ISU ในปี 2004 นอกจากนี้เขาเป็นนักสเก็ตลีลาชายคนแรกที่สามารถทำลายกำแพง 100 คะแนนในโปรแกรมสั้น ทำลายกำแพง 200 คะแนนในฟรีสเกต และทำลายกำแพง 300 คะแนนในคะแนนรวม   เขาชนะรายการกร็องปรีไฟนอล 2015–16 ด้วยคะแนนทิ้งห่างอันดับสองถึง 37.48 ซึ่งห่างที่สุดในประวัติศาสตร์
หลังจากที่ฮานีวชนะในรายการสเกตลีลาชิงแชมป์สี่ทวีปปี 2020 เขาได้กลายเป็นผู้เล่นชายเดี่ยวคนแรกที่ได้ตำแหน่งซุเปอร์แสลม (Super Slam) ซึ่งคือตำแหน่งที่ผู้เล่นคนนั้นสามารถชนะทุกรายการแข่งขันใหญ่ระดับนานาชาติของ ISU ได้ทั้งระดับผู้ใหญ่และเยาวชน
ฮานีวเป็นนักสเก็ตลีลาจากเอเชียคนแรกที่ได้เหรียญทองโอลิมปิก ในตอนที่เขามีอายุ 19 ปี เขาเป็นนักสเก็ตลีลาชายที่อายุน้อยที่สุดที่ชนะการแข่งขันระดับโอลิมปิกนับตั้งแต่สถิติของ ดิก บัตตัน (Dick Button) ในโอลิมปิกปี 1948 และเป็นผู้ได้เหรียญทองสองสมัยติดกันคนแรกนับตั้งแต่สถิติของบัตตันในปี 1948 และ 1952 ต่อมา ในการแข่งขัน CS Autumn Classic International ปี 2016 ฮานีวเป็นนักสเก็ตลีลาคนแรกในประวัติศาสตร์ที่สามารถทำท่ากระโดดหมุนตัวสี่รอบกลางอากาศ (Quadruple loop) ได้สำเร็จในระหว่างการแข่งขัน
ประวัติ
ฮานีวเกิดและเติบโตที่เมืองเซ็นได มีพี่สาวหนึ่งคนชื่อซายะ ชื่อของเขามีความหมายว่าสายธนูที่ขึงตึง เป็นสัญลักษณ์ของความมั่นใจ ความแข็งแรง ซื่อตรงและยุติธรรม คุณพ่อของฮานีวตั้งให้เพราะอยากให้เขาเป็นเด็กที่มีความแน่วแน่มุ่งมั่นตั้งใจในสิ่งที่ทำ และต้องการให้เขาเติบโตขึ้นมาอย่างเรียบง่าย แต่สง่างาม และมีพลัง โดยเมื่ออายุได้ 4 ขวบฮานีวได้เริ่มเล่นสเก็ตน้ำแข็งตามพี่สาว
ฮานีวมีโรคประจำตัวตั้งแต่ 2 ขวบคือโรคหอบหืด ซึ่งมักสังเกตได้หลังเสร็จสิ้นการแข่งขันว่าเขามักมีอาการหายใจไม่ทัน ฮานีวได้รับเข้าศึกษาในระดับมัธยมปลายที่โรงเรียนมัธยมปลายโทโฮะกุซึ่งเป็นโรงเรียนที่นักสเก็ตชื่อดังนิยมเคยเรียนอยู่ อย่างเช่น ทาเคชิ ฮอนดะ และชิซึกะ อาราคาว่า แชมป์เหรียญทองโอลิมปิกหญิงคนแรกของญี่ปุ่นและอาศัยอยู่ในเมืองเซ็นไดเช่นเดียวกัน ก่อนที่จะเข้ารับการศึกษาทางไกลในมหาวิทยาลัยวาเซดะ สาขามนุษยสนเทศและประชานศาสตร์
ฮานิวมีความชื่นชอบหมีพูห์เป็นพิเศษ และมักจะได้รับตุ๊กตาหมีพูห์เป็นของขวัญหลังจบการแข่งขันอยู่เสมอ และเนื่องจากจำนวนที่ได้รับมีมากเกินไปทุกครั้งฮานิวจึงได้บริจาคตุ๊กตาหมีพูห์จำนวนมากให้กับเด็กๆท้องถิ่นในแต่ละเมืองที่เขาได้ไปแข่งขัน
จุดเริ่มต้น
ฮานีวได้เริ่มเล่นสเก็ตน้ำแข็งตามพี่สาวของเขาเมื่ออายุได้4ขวบ มีแรงบันดาลใจจากชายชาวรัสเซียซึ่งเคยถูกขนานนามว่าเป็นราชานักสเก็ตในยุคสมัยที่ยังคงเป็นนักกีฬาอยู่และยังคงถูกเรียกว่าเป็นตำนานจนถึงปัจจุบันนี้ชื่อ อีฟกานี พลูเซนโกะ และมีไอดอลอีกคนหนึ่งแรงบันดาลใจเป็นนักสเก็ตชาวอเมริกันชื่อจอน์นี่ เวียร์
ฮานีวเริ่มเข้าการแข่งขันระดับผู้เริ่มเล่นครั้งแรกเมื่อปี 2004–05 และได้รับเหรียญทอง จากนั้นลานสเก็ตที่เขาใช้เพื่อฝึกซ้อมได้ได้ถูกปิดตัวลงเพราะปัญหาด้านการเงินฮานีวจึงมีปัญหาเรื่องระยะเวลาการฝึกซ้อมอย่างมาก และหลังจากนั้น นานามิ อาเบะก็ได้เข้ามาเป็นโค้ชให้ฮานีว
ในปี 2006–07 ฮานีวได้เข้าแข่งขันรายการ "Japan Novice Championship" และได้รับเหรียญทองแดง การแข่งขึ้นนี้ทำให้ฮานีวได้รับเลือกเข้าแข่งขัน "Japan Junior Championship 2006" และจบการแข่งขันในอันดับที่ 7
ค.ศ. 2007 ลานสเก็ตได้กลับมาเปิดทำการอีกครั้ง ทำให้ฮานีวมีเวลาฝึกซ้อมที่เพียงพอจึงได้ลงแข่งขันในรายการ "Japan Novice Championship" อีกครั้งและได้รับเหรียญทอง รวมถึงได้รับการคัดเลือกลงแข่งขัน "Japan Junior Championship 2007" สุดท้าย ฮานีวได้รับเหรียญทองแดงในครั้งนี้
2008–09 : เปิดตัวระดับเยาวชน
ฮานีวขึ้นมาอยู่ระดับเยาวชน และได้รับเลือกให้แข่งขันในรายการ "Junior Granf Prix" เป็นรายการแรกทันที ในการแข่งที่เมราโน (Merano) ประเทศอิตาลี ฮานีวจบอันดับที่ 6 ในโปรแกรมสั้น และอันดับ 4 ในฟรีสเก็ต โดยคะแนนรวมผลได้อันดับที่ 5
หลังจากนั้นเข้าแข่งรายการ "Japan Junior Champtionship 2008–09" ทำคะแนนในโปรแกรมสั้นได้ 57.25 คะแนนเป็นอันดับที่ 4 และฟรีสเก็ตเป็นอันดับที่ 1 ด้วยคะแนน 124.92 ผลคะแนนรวมเป็นที่ 1 ด้วยคะแนน 182.17 จึงได้รับเหรียญทองในรายการนี้ และถือว่าเป็นนักกีฬาชายที่อายุน้อยที่สุดในวัยเพียง 13 ปีเท่านั้น
การแข่งขันนี่ทำให้ฮานีวได้รับคัดเลือกเข้าแข่งขันรายการ "Junior National Championships" และ "World Junior Championship" ซึ่งด้วยเหรียญที่ได้รับและคะแนนที่มากพอฮานีวสามารถเข้ารวมการแข่งขัน "Japan Championship 2008–09" ในระดับผู้ใหญ่อีกด้วย
ในปี 2009 การแข่งขัน "World Junior Championship" ที่ประเทศบังกาเลีย ฮานิวได้ที่ 11 ในนโปรแกรมสั้นด้วยคะแนน 58.18 และที่ 13 ในฟรีสเก็ตด้วยคะแนน 103.59 ผลรวมได้อันดับที่ 12 คะแนน 161.77 คะแนน
2009–10 : แชมป์โลกเยาวชนชายที่อายุน้อยที่สุด
ในปี 2009–10 ฮานิวชนะการแข่ง "Japan Junior Championship" จึงได้รับการคัดเลือกเข้าแข่งขันในรายการ "Japan Championship" ระดับผู้ใหญ่
จากนั้นฮานีวชนะเหรียญทองในการแข่งขัน "Junior Grand Prix" ทั้ง 2 รายการที่ประเทศโครเอเชียและประเทศโปแลนด์ และเป็นอันดับ 1 จาก 6 คนของนักสเก็ตทั้งหมดที่ได้เข้ารอบคัดเลือกไปแข่งรายการ "Junior Grand Prix Final" ซึ่งจัดขึ้นที่เมืองโตเกียว ประเทศญี่ปุ่น และได้รับเหรียญทองตั้งแต่ครั้งแรกเลยด้วยคะแนน 69.85 ในโปรแกรมสั้น 136.85 ในฟรีสเก็ต ผลคะแนนรวม 206.77 เป็นอันดับที่ 1
ต่อมา จากผลงานทั้งหมด ฮานีวได้ถูกเลือกให้เข้าแข่งรายการ "World Junior Championship" อีกครั้งและได้รับเหรียญทองในที่สุด ด้วยการทำคะแนนส่วนตัวที่ดีสุด (personal best score) ณ ตอนนั้นด้วยคะแนน 216.10 คะแนน และกลายเป็นนักสเก็ตชาวญี่ปุ่นที่อายุน้อยที่สุดที่ได้รับเหรียญทองในรายการแข่งขันใหญ่ระดับโลกนี้อีกด้วย
2010–11 : เปิดตัวในรุ่นใหญ่และภัยพิบัติ
ฮานีวตัดสินใจขึ้นมาแข่งขันในระดับผู้ใหญ่ด้วยอายุเพียง 15 ปี ซึ่งถือว่าอายุน้อยมากและไม่สามารถพบเห็นได้บ่อยนัก โดยในปีแรกฮานีวต้องไปแข่งขันเก็บคะแนนเพื่อให้ได้เข้ารอบ "Grand Prix Final" โดยต้องแข่งที่ญี่ปุ่นในรายการ "NHK Trophy 2010" และ "Cup of Rostelecom 2010" ที่ประเทศรัสเซีย
"NHK Trophy 2010" ฮานิวได้ที่ 5 ในโปรแกรมสั้นด้วยคะแนน 69.31 ที่ 4 ในฟรีสเก็ตดัวยคะแนน 138.41 และสามารถกระโดดท่าโทลูปหมุนกลางอากาศสี่ครั้ง (quadruple toe Loop) ได้เป็นครั้งแรก แต่คะแนนรวมได้ 207.72 จบรายการเป็นอันดับที่ 4
"Cup of Rostelecom 2010" ฮานีวทำได้เพียงอันดับที่ 7โปรแกรมสั้นทำคะแนนไป 70.24 ฟรีสเก็ต 132.42 คะแนน และรวมได้ 202.66 คะแนน ผลรวมการเก็บคะแนนทั้งหมดจึงไม่มากพอเพื่อเข้ารอบสุดท้าย
ในปี 2010–11 รายการชิงแชมป์ประเทศญี่ปุ่น (Japan Championships) ฮานีวจบอันดับที่ 4 ของการแข่งขัน จึงถูกเลือกให้เข้าแข่งขันรายการสเกตลีลาชิงแชมป์สี่ทวีป และได้รับเหรียญเงินจากการแข่งขึ้นนี้
หลังจากจบการแข่งขันได้ไม่ถึงเดือน ฮานีวได้กลับไปฝึกซ้อมสเก็ตที่บ้านเกิดของเขาที่เมืองเซ็นได ซึ่งในเดือนมีนาคม 2011 ภูมิภาคโทโฮกุได้เหตุการณ์แผ่นดินไหวและสึนามิครั้งใหญ่ ซึ่งเซ็นไดเป็นเมืองที่ถูกวัดค่าระดับความรุนแรงได้สูงสุด ขณะที่เกิดแผ่นดินไหวนั้นฮานีวกำลังฝึกซ้อมอยู่ในลานสเก็ตแถวบ้าน เขาจึงจำเป็นต้องรีบหนีออกจากตึกขณะที่ยังต้องสวมรองเท้าสเก็ตโดยไม่มีการ์ดป้องกันใบมีดรองเท้า และต้องย้ายไปอยู่ในศูนย์อพยพกับครอบครัวเป็นเวลาหลายวัน
เนื่องจากแผ่นดินไหวใหญ่ครั้งนี้ทำให้ลานสเก็ตประจำของเขาถูกปิดตัวลงอีกครั้งหนึ่ง เขาจึงฝึกซ้อมที่โยโกฮามะและฮาจิโนเฮะ จนกระทั่งลานสเก็ตในเซ็นไดได้กลับมาเปิดอีกครั้งในวันที่ 24 กรกฎาคม 2011
นอกจากนี้ ฮานีวได้ไปโชว์สเก็ตรอบประเทศกว่า 60 ครั้งซึ่งเป็นงานการกุศลสำหรับเหตุการณ์แผ่นดินไหวนั้นเองและใช้โอกาสนี้เป็นการฝึกซ้อมไปในตัวอีกด้วย
2011–12 : จุดเปลี่ยน
ฮานีวเข้าร่วมแข่งขันแรกของฤดูกาล ในรายการ "Nebelhorn Trophy" ประเทศเยอรมนี จบในอันดับที่ 1 ทั้งโปรแกรมสั้นและฟรีสเก็ต ผลคะแนนรวมจึงได้ 226.26 เป็นอันดับ 1 ได้ และได้เหรีญทองแรก
ฮานีวชนะเหรียญทองแดงในรายการชิงแชมป์ญี่ปุ่น ทำให้ได้รับเลือกเข้าแข่งขันเป็นหนึ่งในประเภททีมจากประเทศญี่ปุ่น ในรายการชิงแชมป์โลก 2012 ซึ่งฮานีวทำได้ไม่ดีนักในโปรแกรมสั้นซึ่งได้เพียงที่ 7 แต่ในการแข่งฟรีสเก็ตฮานิวทำได้เป็นอันดับที่ 2 ผลรวมการแข่งขัน ฮานีวชนะเหรียญทองแดงด้วยคะแนน 251.06
เมษายน 2012 หลังจบฤดูกาล ฮานีวตัดสินใจเปลี่ยนโค้ชโดยย้ายไปอยู่กับโค้ช ไบรอัน ออร์เซอร์ ที่โทรอนโต ประเทศแคนาดาในช่วงแรกฮานีวจำเป็นต้องเดินทางไปกลับระหว่างเซ็นไดและโทรอนโตอยู่บ่อยๆ เนื่องจากยังต้องเรียนมัธยมปลายอยู่นั่นเอง ซึ่งหลังจากย้ายมาอยู่โทรอนโต ฮานีวได้เพิ่มเวลาฝึกซ้อมจาก 1–2 ชั่วโมงต่อวันเป็น 3–4 ชั่วโมงต่อวัน ซึ่งยังจำเป็นต้องจำกัดเวลาฝึกซ้อมเนื่องจากปัญหาสุขภาพจากโรคประจำตัว คือ โรคหอบหืด กับเรื่องการเรียน และการเดินทางนั้นเอง
2012–13 : เก็บเกี่ยวประสบการณ์
ฮานีวเข้ารวมแข่งขันแรกของฤดูกาล ในรายการ "Finlandia Trophy" ประเทศฟินแลนด์ และชนะเหรียญทองด้วยการกระโดดควอดโทลูป (quad toe Loop) และควอดซาลคาว (quad salchow) ซึ่งเป็นครั้งแรกที่ฮานีวทำท่าควอดซาลคาวในการแข่งขัน
ในรายการ "Grand Prix 2012–13" ฮานีวได้ไปแข่งที่ประเทศอเมริกาในรายการ "Skate America" โดยเขาชนะเหรียญเงิน และทำลายสถิติโลกเป็นครั้งแรกด้วยคะแนน 95.07 ในโปรแกรมสั้น และที่เมืองเซ็นไดในรายการ "NHK Trophy" ฮานีวได้เหรียญทอง และทำลายสถิติโลกของตัวเองในโปรแกรมสั้นอีกครั้งด้วยคะแนน 95.32 ซึ่งผลการเก็บคะแนนมากพอให้เข้ารอบสุดท้าย ที่โซชี ประเทศรัสเซีย สุดท้ายเขาคว้าเหรียญเงินไปในรอบสุดท้ายนี้
ธันวาคม 2012 ฮานีวชนะเหรียญทองในการแข่งขันระดับชาติได้เป็นครั้งแรก ถัดมาในเดือนกุมภาพันธ์ 2013 เขาคว้าเหรียญเงินในการแข่งชิงแชมป์สี่ทวีป และที่ 4 ในการแข่งชิงแชมป์โลกปี 2013 โดยในการแข่งขันตลอดฤดูกาลนี้ฮานีวต้องเผชิญหน้ากับปัญหาสุขภาพอย่างหนักและอาการบาดเจ็บมากมาย
2013–14 แชมป์โอลิมปิกและแชมป์โลก ปีแห่งเหรียญทอง
ในฤดูกาลนี้ฮานิวได้ประสบความสำเร็จอย่างสูงโดยชนะเหรียญทองรายการใหญ่ทุกรายการ อาทิเช่น "Grand Prix Final 2013–14", "Winter Olympic 2014" และ "World Championship 2014" รวมถึงทำลายสถิติโลกอีกถึง 2 ครั้ง รวมถึงเป็นนักกีฬาสเก็ตประเภทชายเดี่ยวคนแรกของโลกที่ทำลายกำแพงคะแนน 100 คะแนนในโปรแกรมสั้น
ฮานีวเข้ารวมแข่งขันแรกของซีซั่นในรายการ "Finlandia Trophy" ประเทศฟินแลนด์และชนะเหรียญทอง
รายการ "Grand Prix 2013–14" ฮานีวเข้าแข่งขันใน "Skate Canada" ที่ประเทศแคนาดาและ "Trophée Éric Bompard" ที่ประเทศฝรั่งเศส โดยชนะเหรียญเงินจากทั้งสองรายการนี้ ซึ่งเพียงพอให้เข้ารอบแข่งขันในรอบไฟนอลได้ โดยรอบสุดท้ายถูกจัดขึ้นที่เมืองฟูกูโอกะ โดยฮานีวสามารถทำคะแนนโปรแกรมสั้นได้เป็นที่ 1 ทำลายสถิติโลกด้วยคะแนน 99.84 และชนะฟรีสเก็ตดัวยคะแนนสูงสุดของตัวเอง (Personal Best) 193.41 คะแนน ผลคะแนนรวมทั้งสองโปรแกรมคือ 293.25 คะแนน คว้าเหรียญทองไปครอง
โอลิมปิกฤดูหนาว : Sochi Olympic 2014
ในงานโอลิมปิกฤดูหนาวปีแรกของฮานีว เขาเข้าร่วมแข่งโปรแกรมสั้นประเภททีมของทีมญี่ปุ่น โดยทำคะแนนมาเป็นอันดับ 1 ด้วยคะแนน 97.98 ทำให้ทีมญี่ปุ่นได้ 10 คะแนน ซึ่งผลการแข่งขันประเภททีมโดยรวมญี่ปุ่นจบที่อันดับที่ 5 นอกจากนั้น ในการแข่งขันประเภทชายเดี่ยวฮานีวสามารถทำลายสถิติโลกได้อีกครั้งและเป็นนักสเก็ตคนแรกของโลกที่ทำลายกำแพงคะแนนเกิน 100 คะแนนด้วยคะแนน 101.45 และฟรีสเก็ต 178.64 รวมสองโปรแกรมได้คะแนนรวม 280.09 คะแนนคว้าเหรียญทองไปในที่สุด โดยเป็นนักกีฬาชายคนแรกของเอเชียและญี่ปุ่น ที่สามารถคว้าแชมป์โอลิมปิกฤดูหนาวในประเภทนี้มาได้ นอกจากนี้ ฮานีวยังเป็นแชมป์โอลิมปิกฤดูหนาวที่อายุน้อยที่สุด ด้วยวัยเพียง 19 ปีตั้งแต่สมัยของ Dick Button ในปี 1948 และหลังจากคว้าแชมป์เหรียญทองโอลิมปิก 2014 มาได้ ในเดือนเมษายน ฮานีวได้เดินทางกลับไปที่บ้านเกิดเมืองเซ็นได และมีงานพาเหรดเพื่อเฉลิมฉลองให้กับชัยชนะของเขาซึ่งมีประชาชนทั้งญี่ปุ่นและต่างชาติมารวมตัวกันกว่า 92,000 คนเลยทีเดียว
ฮานีวปิดท้ายฤดูกาลด้วยการแข่งขันชิงแชมป์โลก ที่จัดขึ้นที่เมืองไซตามะ โดยจบโปรแกรมสั้นในอันดับที่ 3 91.24 คะแนน ตามหลังรุ่นพี่จากประเทศเดียวกันอย่าง ทัตสึกิ มาชิดะถึง 6.97 คะแนน แต่สามารถทำได้ดีมากในฟรีสเก็ต โดยได้คะแนน 191.35 คะแนน ทำให้มีคะแนนรวม 282.59 คะแนน เฉือนเอาชนะทัตสึกิ มาชิดะไปเพียง 0.33 คะแนน คว้าเหรียญทองสมัยแรกมาได้สำเร็จ
ฮานีวเป็นนักสเก็ตชายเดี่ยวคนแรกนับจาก อเล็กซี่ ยากูดิน ปี 2002 ที่ชนะเหรียญทองในรายการแข่งขันใหญ่ทั้งหมดในฤดูกาลเดียวกัน
2014–15 : ต่อสู้และบททดสอบ
ฮานีวถอนตัวจากการแข่งขัน "Finlandia Trophy" ตั้งแต่ต้นฤดูกาลเนื่องจากอาการบาดเจ็บที่หลัง และได้เข้ารวมแข่งขันรายการแรกในงาน "Grand Prix 2014-15" แทน โดยถูกคัดให้แข่งที่แรกใน "Cup of China" และตามด้วย "NHK Trophy" ในรายการแรกที่ฮานีวแข่งที่ประเทศจีน ช่วงระหว่างการวอร์มอัพ 6 นาทีก่อนการแข่งฟรีสเก็ต ฮานิวและฮันยางนักกีฬาชาวจีน ประสบอุบัติเหตุชนกันอย่างแรง โดยฮันยางมีอาการบาดเจ็บที่คางเล็กน้อย ส่วนฮานีวได้รับบาดเจ็บถึง 5 ตำแหน่งด้วยกัน ได้แก่ ศีรษะแตก คางแตก สะโพก ต้นขาและข้อเท้า ทำให้การแข่งขันถูกเลื่อนออกไปเล็กน้อยเพื่อทำการรักษาเบื้องต้น แต่ฮานีวก็ได้ตัดสินใจแข่งขันต่อในสภาพที่มีผ้าพันศีรษะ ฮานีวล้มลงไประหว่างการแข่งขันถึง 5 ครั้ง แต่คะแนนก็มากพอที่จะคว้าเหรียญเงินมาได้ หลังจบการแข่งขัน ฮานีวถูกส่งตัวเข้าโรงพยาบาลเพื่อตรวจอย่างละเอียด ต้องมีการเย็บบาดแผลที่ศีรษะและคาง หลังจากนั้นฮานิวเดินทางกลับญี่ปุ่นเพื่อทำการรักษาต่อไป
"NHK Trophy" ถูกจัดขึ้นหลังจากนั้นเพียง 19 วัน ฮานีวได้ประกาศจะเข้าร่วมการแข่งขันท่ามกลางคำถามมากมายจากสื่อญี่ปุ่น เนื่องจากอาการบาดเจ็บเพิ่งเกิดขึ้นได้ไม่นานและค่อนข้างหนัก ฮานีวทำได้ไม่ค่อยดีนักในโปรแกรมสั้นและได้อันดับที่ 5 ด้วยคะแนน 78.01 และยังคงลงแข่งฟรีสเก็ตในวันต่อมาอย่างลำบากได้อันดับที่ 3 ด้วยคะแนน 151.79 รวมทั้งสองโปรแกรม 229.80 ผลการแข่งขั้นสรุปเป็นอันดับที่ 4 แต่ด้วยคะแนนสะสมที่เพียงพอฮานีวจึงได้เข้ารอบ "Grand Prix Final 2014–15" เป็น 1 ใน 6 ของนักสเก็ตชายเดี่ยวโดยคะแนนเป็นอันดับสุดท้ายเฉือนเอาชนะด้วยด้วยคะแนนเพียง 0.15 คะแนนเท่านั้น
"Grand Prix Final" จัดขึ้นที่เมืองบาร์เซโลนา ประเทศสเปน ในเดือนธันวาคม 2014 ฮานีวทำคะแนนมาเป็นอันดับที่ 1 ทั้งโปรแกรมสั้น 94.08 คะแนน และฟรีสเก็ต 194.08 คะแนน (Personal Best) รวม 288.16 คะแนนคว้าเหรียญทองสมัยที่ 2 และทิ้งห่างจาก ฮาเวียร์ เฟอร์นันเดส ซึ่งเป็นเพื่อนร่วมทีมซ้อมที่ได้เหรียญเงิน ไปถึง 34.26 คะแนน
ในปลายเดือนธันวาคม ฮานีวได้กลับไปประเทศญี่ปุ่นเพื่อรวมแข่งขันระดับประเทศและได้คะแนนสูงสุดทั้งโปรแกรมสั้นและฟรีสเก็ตรวม 286.86 คะแนน คว้าเหรียญทองระดับประเทศ 3 สมัยซ้อน
แต่หลังจบการแข่งขันและรับเหรียญ ซึ่งจะมีการประกาศรายชื่อนักกีฬาที่จะได้เป็นตัวแทนไปแข่งชิงแชมป์โลกนั้น ฮานีวกลับไม่สามารถปรากฏตัวขึ้นได้และแจ้งว่าข้อถอนตัวจากงานแสดงโชว์หลังจบการแข่งขัน (gala exhibition) ที่จะมีการจัดขึ้นในอีกวันถัดมาตามธรรมเนียม เนื่องด้วยมีอาการเจ็บปวดเกี่ยวกับช่องท้องอย่างรุนแรงและถูกวินิจฉัยว่ามีอาการกระเพาะปัสสาวะทำงานผิดปกติ และเกี่ยวข้องกับสะดือซึ่งเป็นโรคที่หาได้ยากและพบได้น้อย
ฮานีวได้รับการผ่าตัดทันทีหลังจบการแข่งขัน หลังจากนั้นพักรักษาตัวในโรงพยาบาล 2 สัปดาห์ และต้องพักฟื้นต่อไปอีกอย่างน้อย 1–2 เดือนจึงจะสามารถกลับไปฝึกซ้อมได้ ทว่าช่วงกลางเดือนกุมภาพันธ์ ฮานีวได้รับบาดเจ็บที่ข้อเท้าอีกครั้งระหว่างการฝึกในญี่ปุ่นและต้องหยุดพักอีก 2 สัปดาห์เพื่อการรักษา ฮานีวกลับมาฝึกซ้อมได้อีกครั้งช่วงเดือนมีนาคมโดยไม่มีโค้ชไบรอันค่อยดูแล (แต่มีการติดต่อกันทางทางไกล)
หลังจากนั้น ฮานีวต้องเข้าแข่งขันชิงแชมป์โลก เขาทำคะแนนเป็นอันดับ 1 ในโปรแกรมสั้นด้วยคะแนน 95.20 แต่ฟรีสเก็ตทำคะแนนได้เป็นอันดับ 3 คะแนน 175.88 ผลคะแนนรวม 271.08 เสียแชมป์ให้กับฮาเวียร์ เฟอร์นันเดส ไปแค่ 2.82 คะแนนเท่านั้น
ฮานีวได้เข้าร่วมการแข่งขัน "World Team Trophy" เป็นครั้งแรก โดยจัดที่โตเกียว ประเทศญี่ปุ่น เขาทำคะแนนเป็นอันดับ 1 ทุกรายการคว้า 24 คะแนนเต็มมาให้ทีมญี่ปุ่น ผลสรุปการแข่งทีมญี่ปุ่นได้เหรียญทองแดง และฮานีวเป็นนักกีฬาเพียงคนเดียวของรายการนี้ที่ชนะการแข่งขันทั้งหมด
2015–16 : สร้างประวัติศาสตร์
ในโปรแกรมการแข่งขันฟรีสเก็ตของฤดูกาลนี้ ฮานีวได้เลือกเพลงที่ใช้เครื่องดนตรีญี่ปุ่นซึ่งประกอบภาพยนตร์เรื่องอนเมียวจิ และใช้คาเร็คเตอร์โหรอาเบะเป็นธีมหลักในการบอกเรื่องราว ฮานีวได้ตั้งชื่อโปรแกรมนี้ว่าเซย์เมย์ (SEIMEI)
ในรายการ "Skate Canada" ฮานีวทำได้ไม่ดีและทำผิดพลาดในการกระโดดซ้ำเกินจำนวนที่กำหนดในโปรแกรมสั้น จึงได้อันดับที่ 6 73.25 คะแนน ในการแข่งฟรีสเก็ตฮานีวฮึดสู้แต่ยังมีข้อผิดพลาดใหญ่ จนได้คะแนนมาเป็นอันดับที่ 2 186.29 คะแนน ผลรวม 259.54 คะแนน คว้าได้เพียงเหรียญเงินไปครอง
"NHK Trophy" ฮานีวสร้างประวัติศาสัตร์ที่ช็อกไปทั่วโลก โดยการทำลายสถิติโลกของตัวเองในปี 2014 ในโปรแกรมสั้นด้วยคะแนน 106.33 คะแนน และเขายังไม่หยุดอยู่แค่นั้น ฮานีวทำลายสถิติโลกในวันต่อมาในการแข่งฟรีสเก็ตด้วยคะแนน 216.07 คะแนน เขาจึงเป็นนักกีฬาสเก็ตชายคนแรกของโลกในวงการสเก็ตน้ำแข็งลีลา ที่ทำลายกำแพงคะแนนเกิน 200 คะแนนในการแข่งฟรีสเก็ต ส่งผลให้คะแนนรวมทั้งสองโปรแกรมรวมกันได้ 322.40 คะแนน จึงได้ทำลายกำแพงคะแนนเกิน 300 คะแนนด้วย เป็นการสร้างความช็อกโลกและจุดกระแสฮานีวฟีเวอร์ขึ้นในญี่ปุ่นทันที และด้วยคะแนนสูงสุดทำให้ฮานีวได้เข้ารอบไปแข่งใน "Grand Prix Final" ที่เมืองบาร์เซโลนา ประเทศสเปน
"Grand Prix Final 2015–16" ฮานีวยังคงสร้างประวัติศาสัตร์ต่อไม่หยุดยั้ง ในโปรแกรมสั้นฮาน๊วทำผลงานออกมาได้อย่างไร้ที่ติ เขาจึงได้ทำลายสถิติโลกของตัวเองเมื่อ 2 สัปดาห์ก่อนไปอย่างง่ายดายด้วยคะแนน 110.95 คะแนน และในการแข่งฟรีสเก็ตเองก็เช่นเดียวกัน โดยทำคะแนนไปถึง 219.48 คะแนน ทำลายสถิติเดิมในฟรีสเก็ตของตัวเอง และแน่นอนว่าผลคะแนนรวมก็สร้างสถิติโลกใหม่ด้วยคะแนนสูงสุดเป็นประวัติกาลถึง 330.43 คะแนน คว้าเหรียญทองในรายการนี้ 3 สมัยซ้อนเป็นคนแรกของโลกอีกด้วย ชัยชนะครั้งนี้ยังสร้างประวัติศาสาตร์ความห่างของคะแนนระหว่างนักกีฬาเหรียญเงินอย่างฮาเวียร์ เฟอร์นันเดส สูงถึง 37.48 คะแนนทำลายสถิติเดิมของนักกีฬาที่เป็นไอดอลของฮานีวที่ชื่อ อีฟกานีย์ พลูเซนโกะ ที่ทำไว้ในปี 2004 (35.10 คะแนน)
26 ธันวาคม 2015 ฮานีวคว้าแชมป์ในการแข่งขันระดับประเทศอีกครั้งรวมเป็น 4 สมัยซ้อน แต่หลังจากนั้นฮานuวได้ประกาศถอนตัวออกจากการแข่งขันชิงแชมป์สี่ทวีป โดยกล่าวว่าต้องการมุ่งเป้าไปที่ชัยชนะในการแข่งขันชิงแชมป์โลก 2016
ในวันที่ 26 เมษายน 2016 หลังปิดฤดูกาลการแข่งขันอย่างเป็นทางการ สมาคมสเก็ตลีลาญี่ปุ่นได้มีประกาศออกมาว่า ฮานีวมีความจำเป็นต้องหยุดการฝึกซ้อมเพื่อรักษาตัวอย่างน้อย 2 เดือน เนื่องจากอาการบาดเจ็บที่เท้าซ้ายซึ่งเริ่มมีอาการบาดเจ็บมาตั้งแต่ต้นฤดูกาล และอาการแย่ลงอย่างหนักในเดือนมกราคม 2016 ซึ่งเป็นสาเหตุให้ฮานีวต้องถอนตัวจากการแข่งขันชิงแชมป์สี่ทวีป และเลือกที่จะใช้ท่าซาลคาว (salchow) แทนท่าโทลูป (toe loop) ในรายการชิงแชมป์โลก เพราะการกระโดดท่านี้มีความจำเป็นต้องกระแทกปลายเท้าไปที่น้ำแข็งเพื่อเป็นแรงส่งตัวในการกระโดดนั้นเอง จากการวินิจฉัยของแพทย์อาการบาดเจ็บของฮานิวคือเส้นเอ็นที่เท้าซ้ายได้รับความเสียหาย เป็นอาการที่พบเห็นได้บ่อยในนักกีฬา
2016–17 : ราชาทวงบัลลังก์
ฮานีวเข้ารวมแข่งขันแรกของฤดูกาลในรายการ "SC Autumn Classic" อีกครั้งและได้สร้างประวัติศาสาตร์ใหม่ด้วยการเป็นนักกีฬาสเก็ตคนแรกของโลกที่กระโดดควอลท์ลูป (quardruple loop) ในการแข่งขั้นทั้งโปรแกรมสั้นและฟรีสเก็ตได้สำเร็จ
"Grand Prix" รายการแรกฮานีวได้แข่ง "Skate Canada" อีกครั้งและคว้าเหรียญเงินมาได้เป็นครั้งที่สอง จากนั้นในการแข่งรายการที่สองฮานีวแข่งที่ "NHK Trophy" และทำคะแนนได้ถึง 103.89 ในโปรแกรมสั้น และทำลายกำแพงคะแนนรวมเกิน 300 คะแนนอีกครั้งในรายการแข่งนี้ คว้าเหรียญทองพร้อมเข้ารอบไปแข่งขัน "Grand Prix Final" ที่เมืองมาร์แซย์ ประเทศฝรั่งเศส
"Grand Prix Final" ฮานีวทำคะแนนมาเป็นอันดับ 1 ในโปรแกรมสั้นด้วยคะแนน 106.54 คะแนน แต่ในฟรีสเก็ตฮานีวมีข้อผิดพลาดในครึ่งหลังจึงทำให้เสียคะแนนไปไม่น้อย แต่ผลรวมคะแนนสรุปฮานิวก็สามารถคว้าเหรียญทองในรายการนี้ถึง 4 สมัยซ้อนเป็นคนแรกของโลก
ฮานีวได้กลับไปญี่ปุ่นอีกครั้งเพื่อเข้าร่วมแข่งขันในรายการชิงแชมป์ระดับประเทศ แต่ก่อนการแข่งขันเพียงไม่กี่วันทางสมาคมประกาศว่าฮานีวขอถอนตัวจากการแข่งขันเนื่องจากเป็นไข้หวัดใหญ่ แต่ยังคงได้รับเลือกให้เข้าไปแข่งขันในรายการชิงแชมป์สี่ทวีป 2017 และชิงแชมป์โลก 2017 เนื่องด้วยผลงานดีเด่นที่ผ่านมา
"Four Continents Championships 2017" หรือชิงแชมป์สี่ทวีปจัดขึ้นในประเทศเกาหลีใต้ สถานที่จัดงานอยู่ที่พย็องชัง ซึ่งจะเป็นสนามเดียวกันกับที่จะใช้ในการแข่งขัน โอลิมปิกฤดูหนาว 2018 ซึ่งในการแข่งขันฮานีวทำพลาดในการหมุนคอมบิเนชันสปิน (combination spin) จึงได้อันดับที่ 3 ในโปรแกรมสั้นด้วยคะแนน 97.04 คะแนน และในการแข่งขันฟรีสเก็ต ฮานีวเกิดข้อผิดพลาดอีกครั้งถึงแม้ในครึ่งหลังจะสามารถเปลี่ยนแผนการแข่งจนทำออกมาได้ดีคะแนนได้ แต่ผลคะแนนรวมนั้นทำให้ฮานีวคว้าไปได้เพียงเหรียญเงินเท่านั้น
ชิงแชมป์โลก 2017 จัดในประเทศฟินแลนด์เมืองเฮลซิงกิ โดยฮานีวยังคงทำผิดพลาดในคอมบิเนชันสปินในโปรแกรมสั้น ส่งผลให้ได้อันดับที่ 5 ทว่าฟรีสเก็ตนั้นฮานีวฮึดสู้อย่างหนักสามารถกระโดดทุกท่าออกมาได้อย่างสมบูรณ์และสวยงามไร้ข้อผิดพลาดทั้งสิ้น จึงทำให้ฮานีวทำลายสถิติโลกในโปรแกรมนี้อีกครั้งนึงด้วยคะแนนสูงถึง 223.20 คะแนน ผลรวมคะแนนทั้งหมด 321.59 คะแนน กลับมาคว้าแชมป์โลกสมัยที่สองได้อีกครั้งนับจากปี 2014
ฮานีวกลับมาที่ญี่ปุ่นอีกครั้งเพื่อแข่งขันในรายการสุดท้าย "World Team Trophy" แต่ทำพลาดมากมายในโปรแกรมสั้นทำให้อยู่ในอันดับที่ 7 ในฟรีสเก็ตฮานิวคืนฟอร์มอีกครั้งได้คะแนนไป 200.49 คะแนนขึ้นเป็นที่ 1 และเป็นนักกีฬาชายคนแรกที่สามารถกระโดดหมุน 4 รอบในครึ่งหลังของฟรีสเก็ตได้ถึง 3 ท่า สุดท้ายทีมญี่ปุ่นก็สามารถคว้าเหรียญทองมาได้
2017–18 : โอลิมปิกเหรียญที่สอง
"Rostelecom Cup 2017" ฮานีวจบอันดับที่ 2 ในโปรแกรมสั้น ในฟรีสเก็ตเขาทำท่าควอดลัทซ์ (quadruple Lutz) เป็นครั้งแรกในการแข่งขัน ท้ายที่สุดจบเป็นอันอับ 2 ตามหลังนาธาน เฉิน ประมาณ 3 คะแนน หลังจากนั้นในเดือนพฤศจิกายน ฮานีวเกิดการบาดเจ็บที่เส้นเอ็นข้อเท้าขวาจากการฝึกซ้อม ทำให้ต้องถอนตัวจากการแข่งขัน "NHK Trophy 2017" และเนื่องจากการฟื้นตัวใช้ระยะเวลานานเกินกว่าที่คาดคิด ฮานีวจึงถอนตัวจากการชิงแชมป์ประเทศไปด้วย ถึงแม้ว่าเขาจะไม่ได้เข้าร่วมรายการที่เป็นเกณฑ์การคัดตัวไปโอลิมปิก 2018 แต่ฮานีวก็ยังคงได้รับมอบหมายให้เป็นตัวแทนของทีมชาติญี่ปุ่นในโอลิมปิกครั้งนี้ รวมถึงรายการชิงแชมป์โลก 2018 ที่มิลาน ประเทศอิตาลี ซึ่งทำให้เขาครองอันดับ 1 ของโลก (world standing) และเป็นการป้องกันแชมป์โลกรวมถึงแชมป์โอลิมปิกอีกด้วย
โอลิมปิกฤดูหนาว : Pyeongchang Olympic 2018
ฮานีวไม่ได้เข้าร่วมการแข่งในประเภททีมในโอลิมปิกครั้งนี้ เพื่อที่จะใช้เวลาในการฝึกซ้อมสำหรับประเภทชายเดี่ยวให้มากขึ้น โดยในงานแถลงข่าวที่เขาจัดขึ้น หลังจากการฝึกซ้อมอย่างเป็นทางการเมื่อวันที่ 13 กุมภาพันธ์ 2018 ฮานีวเปิดเผยว่าเขาไม่ได้ฝึกซ้อมบนลานน้ำแข็งจนถึงเดือนมกราคม หลังจากนั้นก็เริ่มที่จะซ้อมท่าทริปเปิลจัมพ์ (triple jump) เพียงแค่ 3 สัปดาห์ และท่าควอดดริปเปิลจัมพ์ (quadruple jumps) เพียง 2 สัปดาห์ก่อนเริ่มการแข่งขัน และเขายังไม่ได้ตัดสินใจว่าจะใช้เทคนิคและท่าไหนบ้างในการแข่งขัน
ในวันที่ 16 กุมภาพันธ์ ฮานีวแสดงผลงานที่ยอดเยี่ยมในโปรแกรมสั้น นั่นทำให้เขาได้คะแนนไป 111.68 คะแนน นำมาเป็นอันดับที่ 1 ในการแข่งฟรีสเก็ต ฮานีวทำคะแนนไป 206.17 คะแนน ทำให้รวมแล้วทำไป 317.85 คะแนน ส่งผลให้ฮานีวคว้าเหรียญทองได้เป็นเหรียญที่สองติดต่อกัน ซึ่งไม่เคยมีใครทำได้ตั้งแต่สมัยของดิก บัตตอน ในปี 1948 และ 1952 ในเดือนมีนาคม 2018 สหภาพสเกตระหว่างประเทศ (ISU) ประกาศว่าฮานีวจะถอนตัวจากการชิงแชมป์โลกที่ใกล้จะถึงนี้ เพื่อรักษาอาการบาดเจ็บที่ข้อเท้าขวาหลังจากที่ใช้ยาระงับปวดในการแข่งขันโอลิมปิกที่ผ่านมา โดยเปิดเผยว่าต้องใช้เวลาพักอย่างน้อย 2 สัปดาห์และอีก 3 เดือนสำหรับการฟื้นฟูสมรรถภาพ
ในเดือนเมษายน ฮานีวได้ทำการแสดงเมดเลย์ของการแสดงเก่าๆ ของเขาในโชว์ที่เขาจัดขึ้นเองเป็นครั้งแรก "Continues with Wings" ที่ Musashino Forest Sports Plaza ในเมืองโตเกียว แต่หลีกเลี่ยงการกระโดดเนื่องจากยังคงบาดเจ็บอยู่ ต่อมาในวันที่ 1 มิถุนายน มีการประกาศว่าฮานีวจะเข้ารับรางวัล People's Honour Award ซึ่งเป็นรางวัลอันทรงเกียรติของรัฐบาลที่มอบโดยนายกรัฐมนตรีประเทศญี่ปุ่น โดยเขาเป็นคนที่อายุน้อยที่สุดท่ามกลาง 27 คนที่เคยได้รับรางวัลตั้งแต่รางวัลถูกทำขึ้นเมื่อปี 1977 และเป็นนักกีฬาสเก็ตลีลาคนแรกที่ได้รับรางวัลนี้
2018–19 : บาดเจ็บอย่างต่อเนื่อง และสถิติโลก
ในเดือนสิงหาคม 2018 ฮานีวประกาศเพลงสำหรับโปรแกรมสั้นในฤดูกาลนี้ คือ "Otoñal" โดย Raúl di Blasio และออกแบบท่าโดย เจฟฟรีย์ บัทเทิล ส่วนฟรีสเก็ตจะชื่อการแสดงว่า "Origin" สำหรับกร็องปรีซีรีส์ 2018–19 ฮานีวจะเข้าแข่งขันในรายการ "Grand Prix of Helsinki" และ "Rostelecom Cup 2018"
ฮานีวเริ่มต้นฤดูกาลด้วยรายการ "Skate Canada Autumn Classic International 2018" โดยทำไป 97.74 ในโปรแกรมสั้นหลังการผิดพลาดในท่าหมุนท่าหนึ่ง ส่วนในฟรีสเก็ต ฮานีวทำไป 165.91 คะแนน เนื่องจากข้อผิดพลาดหลายอย่างจากการกระโดด ทำให้เขาจบในอันดับที่ 2 ตามหลังเพื่อนร่วมฝึกซ้อมอย่าง ชา จุน-ฮวาน และจบอันดับ 4 ด้วยคะแนนรวม 263.65 คะแนน
ในการแข่งขันแรกของซีรีส์กร็องปรีที่เฮลซินกี ฮานีวรั้งอันดับ 1 ในโปรแกรมสั้นด้วย 106.69 คะแนน เป็นสถิติโลกใหม่หลังจากเปลี่ยนระบบการนับคะแนนเป็น +5/-5 GOE ในฟรีสเก็ต เขาทำคะแนนไป 190.43 คะแนน และคะแนนรวม 297.12 คะแนน เป็นสองสถิติใหม่ของโลกและคว้าเหรียญทองมาครอง
ในการแข่งขัน "Rostelecom Cup 2018" ฮานีวรั้งอันดับที่ 1 ในโปรแกรมสั้นด้วย 110.53 คะแนน ทำสถิติใหม่ของโลกอีกครั้ง วันถัดมาเขาได้รับบาดเจ็บที่ข้อเท้าขวาอีกครั้งจากการซ้อมแต่ก็ตัดสินใจไม่ถอนตัวจากการแข่ง ฮานีวใช้ยาระงับปวดและเปลี่ยนรูปแบบของการแสดงเพื่อหลีกหลี่ยงการทำให้อาการรุนแรงขึ้น โดยฮานีวจบที่อันดับ 1 ท้งในฟรีสเก็ตและผลคะแนนรวม ทำให้ฮานีวชนะเหรียญทองในทั้งสองรายการของกร็องปรีเป็นครั้งแรก ต่อมา ฮานีวได้กล่าวว่า "ผมคิดที่จะถอนตัวเพราะอาการบาดเจ็บ แต่สุดท้าย..นั่นคือการตัดสินใจของผม ผมอยากที่จะแข่งในรายการนี้ที่รัสเซีย" ฮานีวขึ้นรับเหรียญรางวัลในพิธีรับเหรียญพร้อมไม้ค้ำเพื่อช่วยพยุงในการเดิน หลังจากนั้นตัวแทนจากสมาคมสเก็ตแห่งประเทศญี่ปุ่นรายงานว่า ฮานีวได้รับคำแนะนำให้พักเป็นเวลา 3 สัปดาห์เพื่อรักษาอาการบาดเจ็บ
ปลายเดือนพฤศจิกายน สมาคมได้ออกมาประกาศอีกครั้งว่าฮานีวจะถอนตัวจากการแข่งขัน "Grand Prix Final 2018–19" เนื่องจากอาการบาดเจ็บที่เอ็นขาขวา โดยต้องใช้เวลาประมาณหนึ่งเดือนในการฟื้นฟู ถัดมา การถอนตัวจากการแข่งขันชิงแชมป์ประเทศก็ถูกประกาศออกมาหลังจากนั้นประมาณ 2 สัปดาห์
ถึงแม้ว่าจะไม่ได้เข้าร่วมการแข่งขันชิงแชมป์ประเทศ เขาก็ยังได้รับมอบหมายให้เป็นตัวแทนของญี่ปุ่นในรายการชิงแชมป์โลก 2019 ที่ไซตะมะ ตามสถิติการแข่งของฮานีวในฤดูกาลก่อนหน้า ก่อนการแข่งขันจะเริ่มขึ้น ฮานีวได้กล่าวว่าข้อเท้าข้างขวาของเขายังฟื้นตัวได้ไม่สมบูรณ์ แต่ยังยืนยันว่าเขาพร้อม 100% ที่จะลงแข่ง โดยฮานีวรั้งอันดับ 3 หลังโปรแกรมสั้นจบลง และรั้งอันดับที่ 2 ในฟรีสเก็ต ด้วยคะแนน 206.10 คะแนน ส่งผลให้คะแนนรวมของเขาจบในอันดับที่ 2 การแข่งขันนี้คล้ายกับเมื่อโอลิมปิกที่ผ่านมา ฮานีวใช้ยาระงับปวดก่อนลงแข่งเพื่อการกระโดด โดยการฟื้นตัวหลังจากนี้ยังไม่สามารถระบุได้ ต่อมา สมาคมได้ประกาศว่าฮานีวขะไม่เข้าร่วมการแข่งขันสุดท้ายในช่วงจบฤดูกาลอย่าง "World Team Trophy" เนื่องจากยังไม่หายการอาการบาดเจ็บ
2019–20 : พิชิตตำแหน่ง Super Slam
ฮานีวเริ่มฤดูการด้วยการแข่ง "CS Autumn Classic International 2019" เขาจบในอันดับที่ 1 ทั้งสองโปรแกรม ทำให้คว้าเหรียญทองได้ ถึงแม้ว่าฮานีวจะพลาดในท่าควอดซาลคาว (quad Salchow) ในโปรแกรมสั้น และความผิดพลาดบางอย่างในฟรีสเก็ต โค้ชไบรอัน ออเซอร์ ได้กล่าวชื่นชมฮานีวว่า "ผมไม่เคยเห็นเขาจดจ่อ ในช่วงเวลานี้ของปี"
ในช่วงต้นของกร็องปรีซีรีส์ 2019–20 นั้น ฮานีวมุ่งสู้ครั้งที่ 4 ของเขาในรายการ "Skate Canada International 2019" โดยก่อนหน้านี้เขาคว้าเหรียญเงินได้ทั้งสามครั้ง แต่คครั้งนี้ฮานีวจบที่ 1 ในโปรแกรมสั้นด้วยผลงานไร้ที่ติ สะสม 20 คะแนนเหนือคู่แข่งอย่าง แคมเดน พูลกิเนน จากอเมริกา ฮานีวได้กล่าวถึงผลงานของเขาว่า "มันไม่ได้ดีอะไรมากมาย แต่ผมรู้สึกว่าผมทำอย่างดีที่สุดแล้วในวันนี้" ในฟรีสเก็ตได้ทำสถิติใหม่ของตัวเอง (new personal best) และชนะการแข่งขันด้วยคะแนนห่างจากอันดับ 2 ถึง 59.82 คะแนน ซึ่งเป็นช่องว่างที่กว้างที่สุดในประวัติศาสตร์ของกร็องปรีซีรีส์เลยทีเดียว นอกจากนี้เขายังชนะในรายการ "NHK Trophy 2019" รายการกร็องปรีรายการที่สองด้วยระยะห่างระหว่างคะแนนที่คล้ายกับรายการก่อนหน้า
ฮานีวเข้าแข่งขันต่อในกร็องปรีไฟนอล 2019–20 ที่เมืองตูริน หนึ่งในทีมโค้ชของฮานีวอย่าง จิสเลน ไบรแอนด์ มีปัญหาในการเดินทางทำให้เดินทางมาที่จัดการแข่งขันล่าช้า เป็นผลให้ฮานีวต้องเข้าแข่งขันโดยไม่มีโค้ชอยู่ที่งานในการแข่งขันช่วงแรก โดยเขาทำผิดพลาดในท่าควอดโทลูป (quad toe loop) โดยไม่ได้ทำคอมบิเนชัน (combination) ผลก็คือฮานีวมีคะแนนตามหลังผู้มีคะแนนนำอยู่เกือบ 13 คะแนน ต่อมาในฟรีสเก็ต ฮานีวกระโดดหมุนกลางอากาศสี่รอบ (quad jump) ได้ 5 ครั้งในหนึ่งโปรแกรมเป็นครั้งแรกในอาชีพของเขา รวมถึงการทำควอดลัทซ์ (quad Lutz) ครั้งแรกของเขาตั้งแต่มีอาการบาดเจ็บในโอลิมปิก แต่สุดท้ายฮานีวจบที่อันดับ 2 ในฟรีสเก็ต และได้รับรางวัลเหรีญเงินไปครอง
ถัดมา ฮานีสเข้าร่วมการแข่งขันชิงแชมป์ประเทศญี่ปุ่น หลังจากที่ไม่ได้เข้าร่วมมาตั้งแต่ฤดูกาล 2016–17 โดยฮานีวรั้งอันดับ 1 หลังจบโปรแกรมสั้น มีคะแนน 5.01 คะแนนนำอยู่เหนือโชมะ อูโนะ แต่ในฟรีสเก็ตฮานีวทำข้อผิดพลาดอยู่หลายอย่าง ทำให้รั้งอันดับ 3 ตามหลังโชมะ และยูมะ คากิยะมะ และมีคะแนนรวมเป็นอันดับที่ 2 ซึ่งครั้งนี้เป็นครั้งแรกที่ฮานีวแพ้ให้กับโชมะ
หลังจากน้นฮานีวมุ่งสู่การแข่งขันชิงแชมป์สี่ทวีป 2020 ที่โซล เขาเลือกที่จะนำการแสดง "Ballade No. 1" (Chopin) และการแสดง "Seimei" จากฤดูกาลก่อนกลับมาใช้ อ้างอิงถึงพย็องชัง โอลิมปิก 2018 ฮานีวให้เหตุผลว่าในขณะที่เขาต้องการจะชนะเหรียญทองอีกครั้งในเกาหลีใต้ เขายังต้องการที่จะแสดงและจดจ่ออยู่กับสไตล์ของเขาให้มากกว่าเดิม โดยในโปรแกรมสั้นฮานีวทำลายสถิติเก่าของเขาที่ 111.82 คะแนน เขาเรียกการแสดงนี้ว่า "การแสดงที่สมบูรณ์แบบที่สุดที่เขาเคยทำมา" ถึงแม้ว่าจะมีข้อผิดพลาดในท่าควอด 2 ครั้งที่พยายามทำในฟรีสเก็ต แต่ฮานีวก็ยังคว้าชัยชนะได้ด้วยคะแนนรวม 299.42 คะแนน การเอาชนะในรายการนี้ครั้งแรกของฮานีวทำให้เขาเป็นนักสเก็ตลีลาชายเดี่ยวคนแรกและคนเดียวในตอนนี้ ที่ชนะการแข่งขันรายการใหญ่ทั้งหมดของ ISU ทั้งในระดับเยาวชนและระดับผู้ใหญ่ ความสำเร็จนี้เรียกว่า ซุเปอร์แสลม (Super Slam) โดยกน้านี้มีแค่ 5 คนเท่านั้นที่ทำได้ ในการแข่งขันประเภทอื่น การแข่งขันรายการถัดไปคือชิงแชมป์โลก 2020 ที่มอนทรีออล แต่ก็ถูกยกเลิกเนื่องด้วยสถานการณ์การระบาดทั่วของโควิด-19
ณ งานรับรางวัลของ ISU ปี 2020 (ISU Skating Awards) ฮานีวได้รับการเสนอชื่อเข้าชิงในรางวัล ชุดแต่งกายยอดเยี่ยม (Best Costume) และได้รับรางวัลผู้เล่นสเก็ตทรงคุณค่า (Most Valuable Skater) ในฤดดูกาล 2019–2020
2020–21 : ชิงแชมป์ระดับประเทศอีกครั้ง
เมื่อวันที่ 28 สิงหาคม ฮานีวประกาศว่าเขาจะไม่เข้าร่วมการแข่งขันกร็องปรีซีรีส์ในฤดูกาลนี้ เนื่องด้วยความเสี่ยงของโรคระบาดโควิด-19 ต่อตนเอง เจ้าหน้าที่จัดการแข่งขัน และแฟนคลับที่สนับสนุนตัวเขา ถึงแม้ว่าจะมีความรู้สึกขัดแย้งว่าควรที่จะเข้าร่วมการแข่งขันดีหรือไม่ สาเหตุจากการแพร่ระบาดอย่างต่อเนื่องและการฝึกซ้อมที่ปราศจากทีมผู้ฝึกสอน สุดท้ายฮานีวตัดสินใจเข้าแข่งขันชิงแชมป์ประเทศญี่ปุ่น 2020–21 ซึ่งจะเป็นการแข่งขันคัดเลือกสุดท้ายสำหรับชิงแชมป์โลกที่สต็อกโฮล์ม เมื่อจบการแข่งขันเขาจบอันดับที่ 1 ในโปรแกรมา้น และฟรีสเก็ต ทำให้เป็นการคว้าเหรียญทองในการแข่งขันระดับชาติเป็นครั้งที่ 5 ของฮานีว ด้วยคะแนน 319.36 คะแนน
การแข่งขันชิงแชมป์โลก 2021 ซึ่งจะเป็นการแข่งขันแบบโดยตรงระหว่างฮานีวกับ นาธาน เฉินเป็นครั้งแรกตั้งแต่รายการกร็องปรีไฟนอล 2019–20 โดยฮานีวรั้งอันดับ 1 หลังจบโปรแกรมสั้น ด้วยคะแนน 6.02 นำอยู่เหนือเพื่อนร่วมชาติอย่าง ยูมะ คากิยะมะ ในฟรีสเก็ตฮานีวเริ่มต้นด้วยการกระโดดควิดดริปเดิลจัมพ์ (quadruple jump) ติดต่อกัน 3 ครั้ง แต่พลาดแต่พื้นน้ำแข็งสองครั้ง จึงได้คะแนนไป 182.20 คะแนน เป็นอันดับที่ 4 และจบอันดับ 3 ของคะแนนรวม นี่เป็นการแข่งขันครั้งแรกที่ฮานีวทำได้ทำกว่าเหรียญเงินตั้งแต่ปี 2014 ในวันถัดมาฮานีวยืนยันรายงานข่าวต่างประเทศ ที่ว่าเขาได้รับผลกระทบจากอาการโรคหอบหืด เขากล่าวว่าเขารู้สึกเจ็บปวดนิดหน่อยหลังจากจบฟรีสเก็ต และอธิบายต่อว่า "มันมีปัญหาเล็กๆ น้อยๆ ที่มันทับถมกันเรื่อยๆ ... แต่อย่างไรก็ตาม ถ้าจะถามว่ามันเป็นเหตุผลที่นำไปสู่ความผิดพลาดใหญ่ (ในฟรีสเก็ต) นั่นไหม ผมคิดว่าไม่ใช่ข้อผิดพลาดที่ใหญ่เท่ากับการที่ผมพลาดในการทำคะแนน" ตำแหน่งของฮานีวพร้อมกับตำแหน่งของคากิยะมะผ่านการคัดเลือก 3 ตำแหน่งสำหรับโอลิมปิกฤดูหนาว 2022 ต่อมาฮานีวแข่งขันเป็นหนึ่งในทีมชาติญี่ปุ่นในรายการ "World Team Trophy 2021" โดยเขาจบที่อันดับ 2 ทั้งโปรแกรมสั้นและฟรีสเก็ต แต่เขาก็ได้สร้างสถิติใหม่ของตัวเองทั้งสองโปรแกรมด้วยคะแนน 107.12 และ 193.76 ตามลำดับ และทำคะแนนให้ทีมญี่ปุ่นไปทั้งหมด 22 คะแนน คว้าเหรียญทองแดงกลับบ้านไป
2021–22 : บาดเจ็บและแชมป์แห่งชาติสมัยที่ 6
ฮานีวยืนยันการเข้าร่วมแข่งขันในฤดูกาลโอลิมปิก 2021–22 และได้รับมอบหมายให้เข้าร่วมในรายการ NHK Trophy 2021 กับรายการ Rostelecom Cup 2021 ในเดือนพฤศจิกายนสำหรับโปรแกรมกร็องปรีไฟนอล 2021–22 ต่อมาในวันที่ 4 พฤศจิกายน สหพันธ์สเกตแห่งประเทศญี่ปุ่นได้ประกาศว่าฮานีวจะถอนตัวออกจากแข่งขัน "NHK Trophy 2021" เพราะมีอาการบาดเจ็บที่เอ็นข้อเท้าขวาระหว่างการฝึกซ้อม หลังจากนั้นก็ได้มีประกาศอีกครั้งว่าเขาจะทำการถอนตัวจากรายการ "Rostelecom Cup 2021" เช่นเดียวกัน แต่มีการกล่าวว่าฮานีวยังคงอยู่ในการพิจารณาสำหรับการแข่งให้ทีมโอลิมปิก
ฮานีวได้ทำการแข่งขันครั้งแรกของฤดูกาลด้วยรายการ ชิงแชมป์ประเทศญี่ปุ่น ปี 2021–22 ซึ่งเขาจบด้วยอันดับที่ 1 ทั้งโปรแกรมสั้นและฟรีสเกต ทำให้เขากลายเป็นแชมป์แห่งชาติเป็นครั้งที่ 6 เท่ากับทาเคชิ ฮอนดะ ผู้ที่ครองสถิติคว้าแชมป์มากที่สุดในรายการนี้เมื่อ 50 ปีก่อน นอกจากนี้ฮานีวยังได้พยายามกระโดดท่าควอดแอกเซิล (Quadruple Axel) หรือการกระโดด 4.5 รอบ เป็นครั้งแรกระหว่างการแสดงฟรีสเกตอีกด้วย ถึงแม้ว่ามันจะเป็นการจบที่ไม่สมบูรณ์เนื่องจากลงด้วยขาสองข้าง ในเวลาต่อมา ฮานีวได้รับมอบหมายให้เป็นหนึ่งในตัวแทนของประเทศญี่ปุ่นในการแข่งขันโอลิมปิกฤดูหนาว และชิงแชมป์โลก ในปี 2022
โอลิมปิกฤดูหนาว : Beijing Olympic 2022
ในการแข่งขันโอลิมปิกฤดูหนาว 2022 ซึ่งเป็นโอลิมปิกครั้งที่ 3 ของฮานีวนั้น เขาได้พลาดการกระโดดท่าควอดดริปเปิล ซาลคาว (quadruple Salchow) ไปเพราะสะดุดกับหลุมน้ำแข็ง ทำให้ฮานีวจบการแข่งขันในโปรแกรมระยะสั้นในอันดับที่ 8 ด้วยคะแนน 95.15 แต่ก็ยังคงเพียงพอสำหรับผ่านเข้าไปแข่งขันในโปรแกรมฟรีสเกต โดยคะแนนในโปรแกรมสั้นนั้น เป็นคะแนนที่ต่ำที่สุดของเขานับตั้งแต่การแข่ง "สเกตลีลาชิงแชมป์โลก 2019" หลังจากนั้นในโปรแกรมระยะยาว ฮานีวยังล้มในท่ากระโดด 2 ท่าแรก ซึ่งก็คือควอดดริปเปิล แอกเซิล (quadruple Axel) และควอด ซาลคาว (quad Salchow) นอกจากนั้นการพยายามกระโดดท่าควอด แอกเซิล (quad Axe) นั้น เป็นการพยายามครั้งแรกที่ไม่ถูกลดระดับให้เป็นทริปเปิล แอกเซิล (triple Axel) ซึ่งหมายความว่าการพยายามกระโดดท่านี้ของฮานีวนั้น เกือบจะได้รับการยอมรับให้เป็นการกระโดดควอด แอกเซิล ที่สำเร็จครั้งแรกในประวัติศาสตร์ อย่างไรก็ตาม นอกจากความผิดพลาด 2 ครั้งแรกแล้ว ฮานีวทำการแข่งขันอย่างลื่นไหล และไม่มีความผิดพลาดอีก ทำให้เขาจบที่อันดับ 3 ในโปรแกรมฟรีสเกต และอันดับที่ 4 ของการแข่งขัน ด้วยคะแนนรวม 283.21 ตามหลังเพื่อนร่วมชาติอย่างโชมะ อูโนะ ที่ได้เหรียญทองแดง เมื่อจบการแข่งขัน เขาได้ให้สัมภาษณ์ว่าตนเองเกิดอาการบาดเจ็บอีกครั้งที่บริเวณข้อเท้าขวา ในการฝึกซ้อม 1 วันก่อนวันแข่งขันรอบฟรีสเกต แต่ในเมื่อเป็นการแข่งขันโอลิมปิก ซึ่งไม่ใช่การแข่งระดับธรรมดา ฮานีวจึงใช้ยาระงับปวดแทนการถอนตัวออกจากการแข่ง ถัดมาในวันที่ 1 มีนาคม สมาคมสเกตแห่งประเทศญี่ปุ่นได้ออกมาประกาศถึงการถอนตัวจากรายการ "สเกตลีลาชิงแชมป์โลก 2022" เนื่องจากอาการบาดเจ็บที่ยังไม่หาย
สถิติโลกประวัติศาสตร์
สถิติโลกประวัติศาสตร์นักจากระบบคะแนนแบบเก่า คือ GOE +3/-3 โดยเริ่มนับตั้งแต่ปี 2004 ถึงสิ้นเดือนมิถุนายน 2018
สรุปเหรียญกีฬาวอลเลย์บอลในโอลิมปิกฤดูร้อน
วอลเลย์บอลในโอลิมปิกฤดูร้อน เป็นการแข่งขันวอลเลย์บอล ชายและหญิง นับตั้งแต่ ค.ศ.1964 ที่กรุงโตเกียว ประเทศญี่ปุ่น เป็นเจ้าภาพ ตารางด้านล่างนี้เป็นตารางสรุปเหรียญจากกีฬาวอลเลย์บอลในโอลิมปิกฤดูร้อนจนถึง ค.ศ.2012 ที่กรุงลอนดอน สหราชอาณาจักร เป็นเจ้าภาพ
ปาลัซโซปุบบลีโก (ซานมารีโน)
ปาลัซโซปุบบลีโก (Palazzo Pubblico; วังสาธารณะ) เป็นศาลาว่าการกรุงซานมารีโนและเป็นอาคารที่ทำการของรัฐบาลซานมารีโน เป็นที่สำหรับจัดพิธีการของรัฐและเป็นที่ทำการของหน่วยงานบริหารของซานมารีโน ทั้งผู้สำเร็จราชการร่วม (Captains Regent), สภาใหญ่สามัญ, สภาสิบสอง (Council of XII) และสภารัฐ การออกแบบโดยรวมของอาคารคล้ายคลึงมากกับปาลัซโซเวกกีโอในฟลอเรนซ์ แต่มีขนาดเล็กกว่ามาก
เอแจ็กซ์
เอแจ็กซ์ (AJAX: Asynchronous JavaScript and XML ) เป็นกลุ่มของเทคนิคในการพัฒนาเว็บแอปพลิเคชันเพื่อให้ความสามารถโต้ตอบกับผู้ใช้ได้ดีขึ้น โดยการรับส่งข้อมูลในฉากหลัง ทำให้ทั้งหน้าไม่ต้องโหลดใหม่ทุกครั้งที่มีการเปลี่ยนแปลง ซึ่งช่วยทำให้เพิ่มการตอบสนอง ความรวดเร็ว และการใช้งานโดยรวม
ประวัติ
เอแจ็กซ์โดยตัวมันเองแล้วไม่ได้เป็นเทคโนโลยีหรือภาษาโปรแกรมชนิดใหม่ แต่เป็นการรวมกลุ่มของเทคโนโลยีที่มีใชัอยู่แล้วดังที่กล่าวข้างต้น โดยวิวัฒนาการของเอแจ็กซ์เริ่มต้นเมื่อปีค.ศ. 2002 ไมโครซอฟท์ได้ทำการคิดค้น XMLHttpRequest ขึ้นมาเพื่อเป็นทางเลือกในการเขียนโปรแกรมบนเว็บเพจ เพื่อใช้ติดต่อกับ เว็บเซิร์ฟเวอร์ ในการแลกเปลี่ยนข้อมูล ซึ่งในขณะนั้นมีแต่เพียง อินเทอร์เน็ตเอกซ์พลอเรอร์ เท่านั้นที่มีความสามารถนี้ ต่อมาเว็บเบราว์เซอร์อื่นๆ เช่นจาก มอซิลลา ไฟร์ฟอกซ์ ได้นำแนวคิดของ XMLHttpRequest ไปใส่ในเบราว์เซอร์ของตนด้วย จึงเริ่มทำให้มีการใช้อย่างกว้างขวางขึ้น จนปัจจุบันได้กลายเป็นมาตรฐานที่ทุกเว็บเบราว์เซอร์ต้องมี
ในตอนแรกนั้นไมโครซอฟท์เป็นผู้ที่ได้นำ XMLHttpRequest โดยใช้ใน Outlook Web Access ที่มาพร้อมกับ Microsoft Exchange Server 2000 ต่อมาเว็บไซต์อย่างกูเกิล ได้เปิดบริการใหม่ชื่อจีเมล ซึ่งใช้ XMLHttpRequest เป็นหัวใจหลักในการดึงข้อมูลจากเว็บเซิร์ฟเวอร์ จึงทำให้แนวคิดและเทคนิคการพัฒนาเว็บแอปพลิเคชันด้วย เอแจ็กซ์ เริ่มเป็นที่รู้จักกันกว้างขวางขึ้น จนปัจจุบันถือว่าเป็นหนึ่งในหัวใจหลักของแนวคิดเรื่อง Web 2.0
ข้อดี
สามารถประมวลผลได้เร็ว เรียกดูข้อมูลได้ทันที โดยไม่ต้องรีเฟรชหน้านั้นๆ
ขนาดการรับส่งข้อมูล
เทคนิคเอแจ็กซ์นั้นสามารถสร้าง HTML ได้ในเครื่องผู้ใช้ ทำให้ขนาดข้อมูลนั้นเล็กลงในครั้งต่อๆไป เพราะสามารถส่งเพียงข้อมูล และคำสั่งจาวาสคริปต์ลงมาเฉพาะส่วนที่มีการเปลี่ยนแปลง แทนที่จะต้องส่งข้อมูลใหม่หมดมาทั้งหน้า. ซึ่งทั้งนี้ขึ้นอยู่กับการออกแบบของเว็บแอปพลิเคชันนั้นๆ
ความรวดเร็วในการตอบสนอง
เนื่องจากการใช้เทคนิค เอแจ็กซ์นั้นทำให้การเปลี่ยนแปลงต่างๆ เช่นการแก้ไข เพิ่มเติม ลบทิ้งรายการข้อมูล หรือการดึงข้อมูลที่ต้องการจะค้นหานั้น สามารถทำได้ในฉากหลัง ทำให้ผู้ใช้รู้สึกการตอบสนองนั้น คล้ายคลึงกับโปรแกรมคอมพิวเตอร์ มากกว่าเว็บปกติที่ต้องรอโหลดใหม่ทั้งหน้าสำหรับการเปลี่ยนแปลงต่างๆ
ปัญหาการใช้งานเกี่ยวกับปุ่ม "ย้อนกลับ"
เนื่องจากว่าเทคนิค เอแจ็กซ์นั้นทำงานในฉากหลัง และไม่ได้เรียกหน้าใหม่ ทำให้เวลาใช้ปุ่ม "ย้อนกลับ" (back) ในเว็บเบราว์เซอร์ อาจจะไม่ได้หน้าที่ควรจะเป็น ผู้พัฒนานั้นได้คิดค้นวิธีการแก้ไขปัญหานี้หลากหลายรูปแบบด้วยกัน หนึ่งในวิธีที่ใช้แก้ไขปัญหานี้อย่างแพร่หลายคือการใส่ IFRAME ที่มองไม่เห็นเพื่อสั่งให้เว็บเบราว์เซอร์เปลี่ยนแปลงรายการหน้าของปุ่มก่อนหน้านี้
ปัญหาในการคั่นหน้า
เนื่องจากว่าข้อมูลสามารถเปลี่ยนแปลงโดยไม่ต้องโหลดหน้าใหม่นั้น ทำให้ยากต่อการที่จะคั่นหน้าในสถานะปัจจุบันที่ต้องการ เนื่องจากถือว่าเป็นหน้าเดียวกัน. อย่างไรก็ตาม นักพัฒนาซอฟต์แวร์ได้คิดค้นวิธีการแก้ไขปัญหานี้ โดยการใส่ ชิ้นส่วนตัวแปร (fragment identifier) ใส่ในส่วนของURL ตามหลังเครื่องหมาย '#' เพื่อใช้ในการระบุสถานะของเว็บแอปพลิเคชัน สาเหตุที่ใช้วิธีนี้ได้นั้นเนื่องจากว่าจาวาสคริปต์นั้นสามารถเปลี่ยนชิ้นส่วนตัวแปรนี้ได้โดยไม่ต้องโหลดหน้าใหม่. อย่างไรก็ตามวิธีแก้ไขปัญหานี้ไม่ใช่วิธีที่สมบูรณ์แบบ
เวลาที่ใช้ในการรับส่งข้อมูล
เนื่องจากว่าผู้ใช้อาจจะรู้สึกถึงความล่าช้าได้ ซึ่งในหลายกรณีผู้ใช้อาจจะไม่เข้าใจถึงสาเหตุ. ความล่าช้าในเทคนิค เอแจ็กซ์นั้นจะเห็นได้ชัดกว่าการโหลดหน้าใหม่ทั้งหน้า เนื่องจากเวลาโหลดทั้งหน้าใหม่นั้น สายตาจะได้รับข้อมูลการปรับเปลี่ยน ทำให้ผู้ใช้รับทราบว่าหน้ากำลังโหลดอยู่ ประเด็นนี้จึงเป็นปัจจัยที่ผู้พัฒนาควรที่จะคำนึงถึงระหว่างการออกแบบเว็บแอปพลิเคชัน โดยผู้พัฒนาส่วนใหญ่นั้น ได้แก้ไขปัญหานี้โดยใช้รูปภาพแสดงว่าข้อมูลส่วนดังกล่าวกำลังโหลดอยู่ในฉากหลัง เพื่อลดความรู้สึกดังกล่าว
ความน่าเชื่อถือของจาวาสคริปต์
เนื่องจากว่าเอแจ็กซ์ใช้จาวาสคริปต์ ซึ่งจาวาสคริปต์นั้นอาจทำงานแตกต่างกันขึ้นอยู่กับเว็บเบราว์เซอร์หรือรุ่นของเว็บเบราว์เซอร์นั้นๆ และหากต้องการให้เข้ากันได้ในหลายเว็บเบราว์เซอร์ อาจต้องการการทดสอบและตรวจสอบความเข้ากันได้บนเบราว์เซอร์ต่างๆ ซึ่งบางครั้งอาจจำเป็นที่จะต้องเขียนโค้ดแยกเช่นบางส่วนสำหรับไออี และอีกส่วนสำหรับไฟร์ฟอกซ์เป็นต้น
ตัวอย่าง
js.js
data.php
เทศบาลตำบลไร่เก่า
เทศบาลตำบลไร่เก่า เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1, 5, 8 และบางส่วนของหมู่ 2–3 ตำบลไร่เก่า รวมไปถึงพื้นที่บางส่วนของหมู่ 4–6 ตำบลศาลาลัย ในอำเภอสามร้อยยอด จังหวัดประจวบคีรีขันธ์ เดิมมีฐานะเป็นสุขาภิบาลไร่เก่าที่จัดตั้งขึ้นใน พ.ศ. 2512 ในท้องที่ตำบลศิลาลอย (เดิม) ในปี พ.ศ. 2522 ทางราชการได้จัดตั้งตำบลไร่เก่าขึ้นโดยแยกการปกครองบางส่วนจากตำบลศิลาลอย พื้นที่สุขาภิบาลจึงย้ายมาขึ้นกับตำบลไร่เก่า และปี พ.ศ. 2538 ทางราชการได้จัดตั้งตำบลศาลาลัยขึ้นโดยแยกการปกครองบางส่วนจากตำบลไร่เก่า จึงมีพื้นที่ครอบคลุมสองตำบลจนปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลไร่เก่ามีประชากรทั้งหมด 10,612 คน
กวัก แจ-ยง
กวัก แจ-ยง (곽재용; ; เกิด 22 พฤษภาคม ค.ศ. 1959) เป็นทั้งผู้กำกับภาพยนตร์และนักเขียนบทชาวเกาหลีใต้ เขาสำเร็จการศึกษาสาขาฟิสิกส์จากมหาวิทยาลัยกยองฮี เขาได้ประสบความสำเร็จกับภาพยนตร์เรื่องแรกของเขาในเรื่อง Watercolor Painting in a Rainy Day ในปี ค.ศ. 1989 แต่ล้มเหลวในภาพยนตร์สองเรื่องถัดมา ส่งผลให้นำมาซึ่งการว่างงานถึงแปดปี ก่อนที่จะกลับมาสร้างผลงานยอดนิยมถล่มทลายกับภาพยนตร์ยัยตัวร้ายกับนายเจี๋ยมเจี้ยม ในปี ค.ศ. 2001 เขาเป็นที่รู้จักในเรื่องราวของความรักที่ไร้ขีดจำกัด โดยถ่ายทอดออกมาในประเภทของภาพยนตร์ที่หลากหลายเข้าไว้ด้วยกัน
วิกิพีเดียภาษาเอมีเลีย-โรมัญญา
วิกิพีเดียภาษาภาษาเอมีเลีย-โรมัญญา เป็นสารานุกรมวิกิพีเดียที่จัดทำขึ้นในภาษาภาษาเอมีเลีย-โรมัญญา ปัจจุบันวิกิพีเดียภาษาภาษาเอมีเลีย-โรมัญญามีบทความมากกว่า 6,698 บทความ (2016)
จีดีเอช
บริษัท จีดีเอช ห้าห้าเก้า จำกัด เป็นบริษัทผลิตและจัดจำหน่ายภาพยนตร์ไทย เกิดขึ้นหลังการปิดตัวของ จีเอ็มเอ็ม ไท หับ ในเดือนพฤศจิกายน 2558 จนกระทั่งเมื่อต้นเดือนธันวาคม พ.ศ. 2558 จีเอ็มเอ็ม แกรมมี่ ได้ประกาศความร่วมมือกับ หับโห้หิ้นบางกอก จัดตั้งบริษัทใหม่ขึ้นมาดำเนินการแทนด้วยทุนจดทะเบียน 150 ล้านบาท ในชื่อ จีดีเอช ห้าห้าเก้า และเปิดทำการเป็นทางการวันแรก เมื่อวันที่ 5 มกราคม พ.ศ. 2559
พ.ศ. 2558–2559 : เปิดตัวในนาม GDH
จีดีเอช เกิดขึ้นจากการร่วมทุนระหว่าง บริษัท จีเอ็มเอ็ม แกรมมี่ จำกัด (มหาชน) และบริษัท หับ โห้ หิ้น บางกอก จำกัด หลังการปิดตัวของจีเอ็มเอ็ม ไท หับ หรือ จีทีเอช โดยจดทะเบียนบริษัทเมื่อวันที่ 14 ธันวาคม พ.ศ. 2558 ด้วยทุนจดทะเบียน 150,000,000 บาท ภายใต้สัดส่วนการถือครองหุ้นเท่าเดิม คือจีเอ็มเอ็ม แกรมมี่ ถือครอง 51% และ หับโห้หิ้น บางกอก ถือครอง 15% แต่เปลี่ยนสัดส่วนหุ้นของ ไท เอ็นเตอร์เทนเมนต์ มาให้บุคคลากรอื่น ๆ ภายในบริษัทถือหุ้นแทน 57 ราย คิดเป็น 34% ของทั้งบริษัท
จิระ มะลิกุล อธิบายเพิ่มเติมว่าจีดีเอช ย่อมาจาก Gross Domestic Hapiness ที่หมายถึง หน่วยวัดความสุขของผู้ชมและคนทำงาน ส่วนตัวเลข 559 คือตัวเลขวันเปิดทำการวันแรกคือวันที่ 5 มกราคม พ.ศ. 2559 และยังพ้องกับจำนวนผู้ถือหุ้นใหม่ทั้ง 59 คนด้วย อนึ่ง จีดีเอช ได้ใช้สำนักงานหลักเป็นที่ตั้งเดิมของหับโห้หิ้นฟิล์มและจีทีเอช แต่ได้ขยายบริษัทเพิ่มเติมภายในพื้นที่ใกล้เคียง โดยในช่วงที่ยังไม่มีตราสัญลักษณ์ (โลโก้) อย่างเป็นทางการออกมา บริษัทได้ใช้ชื่อทางการค้าว่า จีดีเอช ห้าห้าเก้า จนกระทั่งได้ออกสัญลักษณ์อย่างเป็นทางการออกมา ได้เปลี่ยนชื่อเป็น จีดีเอช
หลังการก่อตั้งบริษัท จีดีเอช ห้าห้าเก้า จำกัด ได้เสนอซีรีส์จำนวน 4 เรื่องทันที ได้แก่ ซีรีส์ ไดอารี่ตุ๊ดซี่ส์ ออกอากาศทางช่องจีเอ็มเอ็ม 25 เมื่อวันที่ 23 มกราคม 2559 ซีรีส์ ไอซียู พยาบาลพิเศษ..เคสพิศวง ออกอากาศทางช่องจีเอ็มเอ็ม 25 เมื่อวันที่ 7 พฤษภาคม 2559 ซีรีส์แก๊สโซฮัก รักเต็มถึง ออกอากาศทางไลน์ทีวีเมื่อวันที่ 6 กุมภาพันธ์ 2559 และซีรีส์ มาลี เพื่อนรัก...พลังพิสดาร 2 ที่ยังไม่มีกำหนดออกอากาศ และยังได้ผลิตภาพยนตร์ต่อเนื่องอีกสองเรื่อง เรื่องแรกเป็นแนวรัก-ชีวิต เรื่อง แฟนเดย์..แฟนกันแค่วันเดียว กำกับโดยบรรจง ปิสัญธนะกูล บริษัทได้จัดแถลงข่าวภาพยนตร์เมื่อวันที่ 5 สิงหาคม 2559 ณ ควอเทียร์ ซีเนอาร์ต ศูนย์การค้าเอ็มควอเทียร์ และจัดฉายรอบสื่อมวลชนในวันที่ 29 สิงหาคม 2559 ณ พารากอนซีนีเพล็กซ์ ศูนย์การค้าสยามพารากอน ภาพยนตร์ได้รับการตอบรับอย่างดี ฉายวันแรกสามารถทำรายได้ 8.28 ล้านบาท ติดอันดับ 1 ของบอกซ์ออฟฟิสประเทศไทย 3 สัปดาห์ ทำรายได้รวม 110.91 ล้านบาท ส่วนด้านรางวัล แฟนเดย์..แฟนกันแค่วันเดียว ได้รับเสนอชื่อเข้าชิงภาพยนตร์ยอดเยี่ยมจากหลายสถาบัน รวมถึงยังได้รับรางวัลภาพยนตร์ยอดนิยมจากสตาร์พิกส์อวอร์ด และอีกเรื่องหนึ่งเป็นแนวทริลเลอร์วัยรุ่นกำกับโดย ภาคภูมิ วงศ์ภูมิ
พ.ศ. 2560 : เพื่อน..ที่ระลึก และภาพยนตร์ไทยแห่งปี ฉลาดเกมส์โกง
ภาพยนตร์ที่ออกฉายในปี พ.ศ. 2560 เรื่องแรกของบริษัท เรื่อง ฉลาดเกมส์โกง ที่ได้แรงบันดาลใจจากเรื่องจริง เริ่มจากจิระ มะลิกุล หนึ่งในผู้อำนวยการสร้างเสนอแนวคิดเรื่องการโกงข้อสอบให้กับนัฐวุฒิ พูนพิริยะ เพื่อนำไปสร้างเป็นภาพยนตร์เรื่องใหม่ของเขา โดยเล่าเรื่องของนักเรียนชั้นมัธยมปลายกลุ่มหนึ่งที่คิดหารายได้จากการโกงข้อสอบ
ฉลาดเกมส์โกง ได้รับการตอบรับอย่างดี เป็นภาพยนตร์ไทยที่ทำรายได้สูงสุดในต่างประเทศ ทำลายสถิติภาพยนตร์ไทยเรื่อง องค์บาก ที่ทำรายได้ในต่างประเทศ 515 ล้านบาท และ ชัตเตอร์ กดติดวิญญาณ ที่ทำรายได้ในต่างประเทศ 231 ล้านบาท เมื่อปี พ.ศ. 2547 และสร้างสถิติเป็นภาพยนตร์ไทยที่สามารถคว้ารางวัลได้มากที่สุดบนเวทีรางวัลภาพยนตร์แห่งชาติ สุพรรณหงส์ จำนวนทั้งสิ้น 12 รางวัล จากการถูกเสนอชื่อเข้าชิง 16 รางวัล (15 สาขา)
ในขณะที่ภาพยนตร์แนวสยองขวัญเรื่อง เพื่อน..ที่ระลึก ภาพยนตร์เรื่องที่ 2 ของปีที่ออกฉายในเดือนกันยายน ทำรายได้มาเป็นอันดับสามของบ็อกซ์ออฟฟิศในประเทศไทยในสามวันแรก หลังจากที่ภาพยนตร์ดังกล่าวได้เข้าฉายในโรงภาพยนตร์เป็นเวลากว่า 1 เดือน ซึ่งภาพยนตร์เรื่องนี้ปิดโปรแกรมฉายไปที่รายได้ 34.70 ล้านบาท
พ.ศ. 2561 : น้อง.พี่.ที่รัก โฮมสเตย์ และภาพยนตร์สารคดี
ในปี 2561 บริษัทได้ปล่อยผลงานออกมาถึง 4 เรื่องด้วยกัน โดยมีค่ายลูกคือ จอกว้าง ฟิล์ม ผลิตเอง 2 เรื่องคือ น้อง.พี่.ที่รัก กำกับโดย วิทยา ทองอยู่ยง ฉายวันที่ 10 พฤษภาคม และหนังทริลเลอร์วัยรุ่นแฟนตาซี Homestay กำกับโดย ภาคภูมิ วงศ์ภูมิ ซึ่งพร้อมฉายหลังจากถูกเลื่อนจากกำหนดฉายเดิมคือธันวาคม พ.ศ. 2559 และหลังจากปล่อยคลิปไวรัลปริศนาใช้ชื่อว่า K1189B54N ผ่านสื่อต่างๆมาแล้ว ทางค่ายก็ได้เปิดเผยว่าภาพยนตร์เรื่องนี้จะนำแสดงโดย ธีรดนย์ ศุภพันธุ์ภิญโญ และ เฌอปราง อารีย์กุล โดยมีกำหนดฉายอย่างเป็นทางการในวันที่ 25 ตุลาคม ปีเดียวกัน
ส่วนอีก 2 เรื่องเป็นภาพยนตร์สารคดี เรื่องแรกคือ BNK48 : GIRLS DON’T CRY กำกับโดย นวพล ธำรงรัตนฤทธิ์ ผลิตโดย บีเอ็นเคโฟร์ตีเอต ออฟฟิศ และ แซลมอน เฮ้าส์ เป็นภาพยนตร์เนื่องในโอกาสครบรอบหนึ่งปี บีเอ็นเคโฟร์ตีเอต โดยมีหัวข้อว่าตลอดหนึ่งปีผ่านเรื่องราวอะไรกันมาบ้าง กำหนดฉาย 16 สิงหาคม ส่วนเรื่องที่สองเป็นภาพยนตร์ที่สร้างจากโครงการ ก้าวคนละก้าว ใช้ชื่อว่า 2,215 เชื่อ บ้า กล้า ก้าว กำกับโดย ณฐพล บุญประกอบ โดยจะเป็นการเล่าเรื่องและติดตาม ตูน บอดี้สแลม ตั้งแต่ก่อนเริ่มวิ่งจนถึงหลังจุดสิ้นสุดการวิ่งในมุมมองที่ไม่มีใครเคยเห็นมาก่อน กำหนดฉาย 6 กันยายน โดยทางโครงการ คิงเพาเวอร์ ไทย เพาเวอร์ พลังคนไทย ร่วมสนับสนุนโครงการก้าวคนละก้าว  เพื่อขอรับบริจาครายได้ซื้ออุปกรณ์การแพทย์ เพื่ออาคารนวมินทรบพิตร ๘๔ พรรษา คณะแพทยศาสตร์ศิริราชพยาบาล มหาวิทยาลัยมหิดล  เป็นวงเงิน 27 ล้านบาท เพื่อสนับสนุนการฉายภาพยนตร์ “2,215 เชื่อ บ้า กล้า ก้าว”  ให้คนไทยทั่วประเทศได้รับชม กว่า 720,000 ที่นั่ง แบบไม่เสียค่ารับชม